|  |  |
| --- | --- |
| **Тасдиқ мекунам**  Вазири кишоварзии  Ҷумҳурии Тоҷикистон  \_\_\_\_\_\_\_\_\_\_\_Ҳакимзода Қ.  «\_\_\_»\_\_\_\_\_\_\_\_\_\_2024 сол | **Тасдиқ мекунам**  Вазири рушди иқтисод ва савдои Ҷумҳури Тоҷикистон  \_\_\_\_\_\_\_\_\_\_\_Завқизода З.А.  «\_\_\_»\_\_\_\_\_\_\_\_\_\_2024 сол |

**Тартиби**

**фаъолияти Гурӯҳи кории байниидоравӣ оид ба таъмини амнияти озуқаворӣ ва дастрасии аҳолӣ ба ғизои босифат**

**(**Дар ҷаласаи Гурӯҳи кории байниидоравї аз 20 декабри соли 2023 муњокима карда шудааст**)**

1. **Муқаррароти умумӣ**
   1. Гурӯҳи кории байниидоравӣ оид ба таъмини амнияти озуқаворӣ ва дастрасии аҳолӣ ба ғизои босифат (минбаъд - Гуруҳи корӣ) дар назди Вазорати кишоварзии Ҷумҳурии Тоҷикистон (ВКҶТ) дар сатҳҳои роҳбарикунанда ва техникӣ таъсис дода шуда, ба ќатори гурӯҳҳои кории байниидоравие, ки дар доираи котиботи Шӯрои миллии рушди назди Президенти Ҷумҳурии Тоҷикистон амал мекунанд, дохил мешавад.
   2. Гурӯҳи кории байниидоравӣ бо мақсади таъмини ҳамгироии ҳадафу вазифаҳои Стратегияи миллии рушди Ҷумҳурии Тоҷикистон барои давраи то соли 2030 ва Ҳадафҳои рушди устувор (ҲРУ) дар соњаи таъмини амнияти озуқаворӣ ва дастрасии аҳолӣ ба ғизои босифат ба барномаҳои соҳавӣ ва маҳаллии рушди иҷтимоию иқтисодӣ, раванди буҷет ва инчунин ба роҳ мондани ҳамоҳангсозӣ ва ҳамкории тарафайн байни мақомоти давлатӣ, шарикони рушд, агентиҳои СММ, ташкилоти ҷомеаи шаҳрвандӣ, ассосиатсияҳои соҳибкорӣ ва дигар ҷонибҳои манфиатдор, ки дар ин самт кор мекунанд, таъсис дода мешавад.
2. **Вазифаҳо ва ваколатҳои асосии Гурӯҳи кории байниидоравӣ**

* муҳокимаи рафти татбиқи Стратегияи миллии рушди Ҷумҳурии Тоҷикистон барои давраи то соли 2030 (СМР 2030), барномаҳои миёнамуҳлати рушди кишвар дар самти таъмини амнияти озуқаворӣ ва дастрасии аҳолӣ ба ғизои босифат дар ҳошияи ҲРУ, аз ҷумла мушкилї, монеањо дар иљрои Наќшаи чорабинињои Барномаи миёнамуњлати рушд (БМР) ва дигар барномањои соњавї;
* таҳлили фаъолияти вазорату идораҳо дар самти татбиқи барномаҳои соҳавӣ оид ба таъмини амнияти озуқаворӣ ва дастрасии аҳолӣ ба ғизои босифат;
* таҳияи ҳисоботи мобайнї ва ниҳоӣ оиди татбиқи СМР-2030, БРМ ва ҲРУ дар соҳаи озуқаворӣ ва дастрасии аҳолӣ ба ғизои босифат дар доираи самти фаъолияти гурӯҳи корӣ;
* пешниҳоди ҳисоботи мобайнї ва ниҳоӣ ба Котиботи Шӯрои миллии рушди назди Президенти Ҷумҳурии Тоҷикистон мувофиқи шакли тасдиқшудаи ҳисоботӣ.

1. **Самтҳои асосии фаъолияти Гурӯҳи кории байниидоравӣ**

Гурӯҳи кории байниидоравӣ дар самтҳои зерин фаъолият мекунад:

* ҳамоҳангсозии фаъолияти мақомоти давлатӣ, шарикони рушд, агентиҳои СММ, ташкилоти ҷомеаи шаҳрвандӣ, бахши хусусӣ, бизнес - ассосиатсияҳо ва дигар сохторҳои манфиатдор дар ҳалли масъалаҳои таъмини амнияти озуќаворї ва дастрасии ањолї ба ѓизои босифат, ки дар СРМ-2030, БМР ва дигар ҳуҷҷатҳои стратегӣ, барномаҳои маҳаллӣ ва соҳавии рушди иҷтимоию иқтисодии кишвар муайян карда шудаанд;
* такмили сиёсати идоракунӣ ва заминаи институтсионалии бахши аграрӣ;
* такмили заминаи моддию техникӣ ва таъминоти иттилоотии кишоварзӣ;
* баланд бардоштани амнияти озуқаворӣ ва беҳтар намудани сифати озуқаворӣ тавассути истифодаи принсипҳои кишоварзии органикӣ ва принсипҳои савдои "сабз";
* барқарорсозии системаҳои обёрӣ ва дренажҳо барои беҳтар кардани мелиоратсияи заминҳои шӯр ва ботлоқзор;
* афзоиши иқтидори истеҳсолкунандагони кишоварзӣ.

1. **Сохтор ва мақоми Гурӯҳи кории байниидоравӣ** 
   1. Гурӯҳи кории байниидоравӣ дар асоси Низмономаи Шӯрои миллии рушди назди Президенти Ҷумҳурии Тоҷикистон, ки бо фармони Президенти Ҷумҳурии Тоҷикистон аз 15 июли соли 2019, №1282 ба тасвиб расидааст, таъсис ёфта, фаъолияти худро тибқи Дастурамали мазкур ва қарорҳои Шӯрои миллии рушди назди Президенти Ҷумҳурии Тоҷикистон, Котиботи он ва қарорҳои Гурӯҳи кории байниидоравї амалӣ менамояд.
   2. Гурӯҳи кории байниидоравӣ мақоми машваратӣ буда, фаъолияти он аз ҷониби ВКҶТ ва ВРИСҶТ тибқи Дастурамали мазкур ҳамоҳанг карда мешавад.
   3. Аъзои Гурӯҳи кории байниидоравӣ намояндагони мақомоти давлатии дахлдори зерин мебошанд:

* Вазорати рушди иқтисод ва савдои Ҷумҳурии Тоҷикистон;
* Вазорати молияи Ҷумҳурии Тоҷикистон;
* Вазорати адлияи Ҷумҳурии Тоҷикистон;
* Вазорати энергетика ва захираҳои оби Ҷумҳурии Тоҷикистон;
* Вазорати саноат ва технологияҳои нави Ҷумҳурии Тоҷикистон;
* Вазорати маориф ва илми Ҷумҳурии Тоҷикистон;
* Вазорати меҳнат, муҳоҷират ва шуғли аҳолии Ҷумҳурии Тоҷикистон;
* Вазорати корҳои дохилии Ҷумҳурии Тоҷикистон;
* Вазорати тандурустӣ ва ҳифзи иҷтимоии аҳолии Ҷумҳурии Тоҷикистон;
* Вазорати саноат ва технологияҳои нави Ҷумҳурии Тоҷикистон;
* Кумитаи давлатии сармоягузорӣ ва идораи амволи давлатии Ҷумҳурии Тоҷикистон;
* Кумитаи давлатии идораи замин ва геодезии Ҷумҳурии Тоҷикистон;
* Кумитаи бехатарии озуқавории назди Ҳукумати Ҷумҳурии Тоҷикистон;
* Кумитаи ҳифзи муҳити зисти назди Ҳукумати Ҷумҳурии Тоҷикистон;
* Кумитаи рушди маҳали назди Ҳукумати Ҷумҳурии Тоҷикистон;
* Кумитаи рушди сайёҳии назди Ҳукумати Ҷумҳурии Тоҷикистон;
* Агентии омори назди Президенти Ҷумҳурии Тоҷикистон;
* Агентии мусоидат ба рушди содироти назди Ҳукумати Ҷумҳурии Тоҷикистон;
* Академияи миллии илмҳои Тоҷикистон;
* Маркази тадқиқоти стратегии назди Президенти Ҷумҳурии Тоҷикистон.
* Маќомоти иљроияи њокимияти давлатї

шарикони рушд:

* БРСММ;
* ЮНИДО;
* ЮНКТАД;
* Бонки Аврупоии таҷдид ва рушд;
* Бонки рушди Осиё;
* Бонкии исломии рушд,
* Бонки Ҷаҳонӣ;
* ЮСАИД;
* ЮНКТАД,
* Маркази байналмиллалии савдо;
* Фонди байналмилалии рушди кишоварзӣ;
* Агентии Олмон оид ба ҳамкориҳои байналмиллалӣ;
* АКТЕД,
* Намояндагии Агентии Ҷопон оид ба ҳамкории байналмилалӣ (JICA).

Ташкилоти ҷомеаи шаҳрвандӣ:

* Иттифоқи рушди бахши хусусии Тоҷикистон;
* Иттифоқи мушовирони касбиии Тоҷикистон,
* Ассосиатсияи миллии соҳибкории хурд ва миёна;
* Кумитаи миллии Паралимпии Тоҷикистон;
* Ассосиатсияи энергетикҳои Тоҷикистон;
* ТҶ “Иқтидор”;
* ТҶ “Маркази маълумоти иҷтимоию иқтисодӣ ва рушд”;
* ТҶ “МИР”;
* Ассосиатсияи хоҷагиҳои деҳқонии Тоҷикистон.
  1. Гуруҳи кории байниидоравӣ дар ду сатҳ: **сатҳи роҳбарикунанда ва сатҳи техникӣ фаъолият мекунад.**
  2. **Аъзои Гурӯҳи кории байниидоравӣ ҳуқуқу уҳдадориҳои зерин доранд:**
* дар ҷаласаҳои Гурӯҳи кории байниидоравӣ ва инчунин раванди омода ва татбиқи нақшаҳои амал ва қарорҳои қабулнамудаи Гуруҳи корӣ иштирок намоянд;
* дар таҳлили раванди фаъолияти вазорату идораҳо, шарикони рушд, агентиҳои СММ, ташкилоти ҷомеаи шаҳрвандӣ, бизнес-ассосиатсияҳо ва дигар тарафҳои манфиатдор дар самти татбиқи барномаҳои соҳавӣ тибқи ҳадафу вазифаҳои СМР 2030 ва ҲРУ ва омоданамоии ҳисоботи мобайн ва ниҳоӣ иштирок намоянд;
* бо ташаббусҳо баромад кунанд, аз рӯи моҳияти масъалаҳои муҳокимашаванда пешниҳодҳо, эродҳо ва ислоҳот ворид намоянд, ба гурӯҳҳои мавзӯӣ ва гурӯҳҳои коршиносон номзадии мутахассисонро пешниҳод намоянд;
* тамоми маълумотеро, ки барои иҷрои вазифаҳояшон ҳамчун аъзои Гурӯҳи корӣ заруранд, дастрас намуда шинос шаванд;
* дар ҷаласаҳои гурӯҳҳои кории мавзӯӣ ва коршиносон иштирок намоянд;
* озодона фикру ақидаи худро оид ба ҳар як масъалаи фаъолияти Гурӯҳи корӣ баён кунанд.
  1. Аъзои гурӯҳ барои ҳамоҳангсозии фаъолияти Гурӯҳи кории байниидоравӣ, омода ва ташкил намудани ҷаласаҳои он, ҳамоҳангсозии фаъолият оид ба иҷрои қарорҳои Гурӯҳи корӣ ва дигар масъалаҳои марбут ба мавзӯи фаъолияти он, Котиб(от)и Гурӯҳи кориро интихоб мекунанд.
  2. Гузаронидани ҷаласаҳо ва қабули қарорҳои Гуруҳи кории байниидоравӣ дар сатҳи роҳбарикунанда, ки роҳбарони мақомоти давлатӣ, шарикони рушд агентиҳои СММ, ташкилоти ҷомеаи шаҳрвандӣ, бахши хусусӣ ва бизнес – ассосиатсияҳои соҳибкорӣ ва ҳамаи ҷонибҳои манфиатдорро дар бар мегирад, амалӣ мегардад.
  3. Фаъолияти Гурӯҳи кории байниидоравӣ дар шаклҳои зерин амалӣ карда мешаванд:
* гузаронидани ҷаласаҳои Гурӯҳи кории байниидоравї;
* фаъолияти гурӯҳҳои мавзӯӣ ва коршиносон;
* фаъолияти аъзои Гуруҳи корӣ оид ба татбиқи нақшаҳои амал.

4.9. Барои таъмини фаъолияти мунтазами Гурӯҳи кории байниидоравӣ дар сатҳи техникӣ гурӯҳҳои мавзӯӣ ва коршиносон дар самтҳои фаъолияти Гурӯҳи корӣ бо ҷалби мутахассисони дахлдор аз ҳисоби аъзои Гуруҳи корӣ (вазорату идораҳо, шарикони рушд, агентиҳои СММ, ташкилоти ҷомеаи шаҳрвандӣ, бахши хусусӣ, бизнес-ассосиатсияҳо ва ҳамаи ҷонибҳои манфиатдор) ташкил карда мешаванд.

4.10. Гурӯҳҳои мавзӯӣ ва экспертӣ дар асоси доимӣ ва ё ба муҳлати муайян тибқи нақшаи кории тасдиқшуда фаъолият намуда, дар маҷлисҳои гуруҳи корӣ аз рӯи ҳуҷҷатҳои омодашуда, қарорҳо ва ғайра ҳисобот медиҳанд.

4.11. Масъалаҳое, ки аз ҷониби гурӯҳҳои мавзӯӣ ва экспертӣ баррасӣ мешаванд ва қоидаҳои кории онҳо дар ҷаласаи Гурӯҳи кории байниидоравӣ тасдиқ мешаванд.

4.12. Бо мақсади татбиқи босамари СМР 2030, барномаҳои миёнамуҳлати рушд ва инчунин тақвият бахшидани муколамаи давлат ва бахши хусусӣ, ассосиатсияҳои соҳибкорӣ ва ташкилоти ҷомеаи шаҳрвандии шомили гуруҳи корӣ:

* муколамаи доимиро амалӣ гардонида, њамкориро бо мақомоти давлатӣ, вазорату идораҳо, аз ҷумла шарикони рушд, агентиҳои СММ ва дигар ташкилотњои ҷомеаи шаҳрвандӣ ривољ медиҳанд;
* ба самъи гуруҳи корӣ ташаббус ва пешниҳодҳои ташкилоти ҷомеаи шаҳрвандӣ, бахши хусусӣ ва бизнес-ассосиатсияҳоро оид ба рушди устувори кишвар ва татбиқи сиёсати иҷтимоӣ-иқтисодии давлат дар самти таъмини амнияти озуқаворӣ ва дастрасии ҳамаи шаҳрвандон, аз ҷумла занону мардон, кўдакон, шахсони дорои маъюбият ва дигар табақаҳои осебпазир ба ғизои хушсифат ба маълумоти Гурӯҳи кории байниидоравӣ мерасонанд;
* ҳамкориҳои тарафайни доимиро бо доираҳои васеи ташкилоти ҷомеаи шаҳрвандӣ, бахши хусусӣ ва бизнес -ассосиатсияҳо амалӣ намуда, ба баланд бардоштани сатҳи огоҳии онҳо оид ба афзалият ва самтҳои калидии фаъолияти давлат ва инчунин ҷалби онҳо ба раванди таҳия ва татбиқи сиёсати иҷтимоӣ-иқтисодӣ дар соҳаи кишоварзӣ бо усулҳои гуногун мусоидат мекунанд;
* ба гурўҳи корӣ дар гузаронидани мониторинг ва арзёбии татбиқи сиёсати иҷтимоӣ-иқтисодӣ дар самти кишоварзӣ бо ҷамъоварии маводҳои таљрибавии иловагӣ аз ташкилотњои ҷомеаи шаҳрвандӣ, бахши хусусӣ ва бизнес -ассосиатсияҳо оид ба татбиқи СМР 2030 ва барномаҳои миёнамуҳлати рушд ва ба инобат гирифтани минтақаҳои гуногуни кишвар ва манфиатҳои нисбатан осебпазири аҳолӣ кумак мерасонанд;
* ба самъи гуруҳи корӣ натиҷаҳои мониторинг ва арзёбии ҷамъиятиро оид ба самтҳои калидии сиёсати ичтимоию иқтисодии давлат дар соҳаи кишоварзӣ ба Гурӯҳи кории байниидоравӣ мерасонанд;
* оид ба гузаронидани чорабиниҳои ҷамъиятӣ дар бораи самтҳои калидии сиёсати иҷтимоию иқтисодии давлат дар соҳаи кишоварзӣ бо иштироки аъзои гуруҳи корӣ аз ҳисоби намояндагони мақомоти давлатӣ ва дигар мақомоти соҳавӣ бо ташаббусҳо баромад мекунанд.

4.13. Қабул намудани аъзои нав ба ҳайати гуруҳи корӣ аз ҳисоби намояндагони мақомоти давлатӣ, ташкилоти ҷомеаи шаҳрвандӣ, бахши хусусӣ ва бизнес -ассосиатсияҳо аз ҷониби Шӯро бо пешниҳоди Котиботи Шӯро амалӣ гардонида мешавад.

4.14. Шомил намудани намояндагони ташкилоти ҷомеаи шаҳрвандӣ ба ҳайати гуруҳи корӣ дар асоси ариза оид ба қабул кардан ба аъзогии гуруҳи корӣ бо замимаи ду тавсиянома аз ташкилоти ҷомеаи шаҳрвандии дорои мақоми ҷумҳуриявӣ амалӣ карда мешавад.

4.15. Шомил намудани намояндагони бахши хусусӣ ва бизнес -ассосиатсияҳо ба ҳайати гуруҳи корӣ дар асоси аризаи онҳо оид ба қабул кардан ба аъзогии гуруҳи корӣ бо замимаи ду тавсиянома аз бизнес-ассосиатсияҳои дорои мақоми ҷумҳуриявӣ амалӣ карда мешавад.

4.16. Намояндагии ташкилоти ҷомеаи шаҳрвандӣ, бахши хусусӣ ва бизнес -ассосиатсияҳо дар ҳайати гуруҳи корӣ бояд на камтар аз 30 фоизи шумораи умумии аъзои гуруҳи кориро ташкил диҳад.

1. **Роҳбари Гурӯҳи кории байниидоравӣ**

5.1. Роҳбари Гурӯҳи кории байниидоравӣ намояндаи Вазорати кишоварзии Ҷумҳурии Тоҷикистон мебошад. Роҳбари Гурӯҳи корӣ (минбаъд - Роҳбар) дар доираи ваколатҳои худ тибқи Дастурамали мазкур фаъолияти Гурӯҳи кориро ташкил менамояд.

5.2. Барои ноил шудан ба мақсад ва татбиқи вазифаҳои Гурӯҳи корӣ Роҳбар вазифаҳои зеринро амалӣ менамояд:

* фаъолияти Гурӯҳи кориро ташкилу ҳамоҳанг месозад ва бевосита роҳбарӣ менамояд;
* ҷаласаҳои Гурӯҳи кориро бо иштироки хамаи тарафҳои манфиатдор ташкил мекунад ва мегузаронад;
* оид ба ворид намудани тағйироту иловаҳо ба Дастурамали Гурӯҳи корӣ, лоиҳаи нақшаи кории Гурӯҳи корӣ (тағйирот ба нақшаи мазкур), инчунин ба рӯзномаи ҷаласаи навбатии Гурӯҳи корї барои баррасї таклифњо пешнињод менамоянд;
* ба ҷонибҳои манфиатдор оид ба қарорҳои маҷлисҳои Гурӯҳи корӣ маълумот медињад;
* аз аъзои Гурӯҳи корӣ маводҳоеро, ки барои иҷрои мақсаду вазифаҳои Гурӯҳи корӣ заруранд, тибқи тартиби муқарраргардида дархост мекунад ва мегирад;
* масъалаҳои марбут ба фаъолияти Гурӯҳи кориро барои муҳокима пешниҳод менамояд;
* бо ҷалби аъзо ва дигар ҷонибони манфиатдор барои иҷрои ќарорҳои Гурӯҳи корӣ чораҳо меандешад;
* дигар вазифахоеро, ки Дастурамали мазкур пешбинӣ намудааст ва ба таъмини иҷрои вазифаҳои Гурӯҳи корӣ нигаронида шудаанд, иљро менамояд;
* иҷрои қарорхои гурӯҳи кориро назорат мекунад;
* дар мавриди зарурӣ зергурӯҳҳоро оид ба соҳаҳои алоҳида таъсис дода, кори гурӯҳҳои мавзӯӣ ва коршиносонро ҳамоҳанг месозад;
* протоколҳои ҷаласаҳои Гурӯҳи кории байниидоравии Шӯроро омода ва пеш мебарад;
* ба Котиботи Шӯро ҳисоботи ҷамъбастии Гурӯҳи кории байниидоравиро пешниҳод менамояд.

5.3. Агар Роҳбар дар ҷаласаи навбатӣ иштирок карда натавонад, ҷаласаи Гурӯҳи корӣ аз ҷониби яке аз аъзои Гурӯҳи корӣ, намояндаи вазорат ё муассисаи дахлдор, ки аз ҷониби иштирокчиёни ҷаласа интихоб мешавад, бо иҷро кардани ваколатҳои дахлдори Роҳбар дар ҷаласаи мазкур баргузор мегардад.

1. **Масъулияти котиб(от)и Гурӯҳи кории байниидоравӣ**

6.1. Котиб(от)и Гурӯҳи корӣ вазифаҳои зеринро иҷро мекунад:

* супоришхои Роҳбари гурӯҳи кориро ичро менамояд;
* дар асоси пешниҳоди аъзои Гурӯҳи корӣ лоиҳаи Накшаи кории Гурӯҳи кориро (тағйирот ба нақшаи мазкур) таҳия намуда, барои баррасӣ ба Роҳбари гурӯҳи корӣ пешниҳод менамояд;
* омодагии ташкилию техникӣ ба ҷаласаҳои Гурӯҳи корӣ, иҷрои карорҳои Гурӯҳи кориро таъмин менамояд;
* омодагии маводҳоро барои баррасӣ дар маҷлисҳои Гурӯҳи корӣ таъмин менамояд;
* протоколи маҷлиси Гурӯҳи кориро пеш мебарад, ки дар он сана, вақт ва ҷои баргузории ҷаласа, ному насаби аъзои гурӯҳи корӣ ва дигар шахсони дар ҷаласа ҳузурдошта, қарорҳои қабулкардаи аъзои Гурӯҳи корӣ ва дигар масъалаҳои дар ҷаласа баррасишуда инъикос меёбанд;
* аъзои Гурӯҳи кориро на дертар аз се рӯз пеш аз гузаронидани маҷлис дар бораи сана, макон ва вақти гузаронидани маҷлиси дар пешистода ва рўзномаи он огоҳ менамояд;
* ба аъзои Гурӯҳи корӣ равона кардани хуҷҷатҳои зарурӣ, карорҳои Гурӯҳи корӣ ва дигар маводҳоро таъмин менамояд;
* ба ташкили фаъолияти гурӯҳҳои мавзӯӣ ва коршиносон кӯмак мерасонад;
* мониторинги рафти иҷрои карорҳои қабулшударо таъмин намуда, дар бобати вазъи иҷрои онњо дар ҷаласаҳои Гурӯҳи корӣ ҳисобот медиҳад.

1. **Ҷаласаҳои Гурӯҳи корӣ**

7.1. Гурӯҳи корӣ дар доираи салоҳияти худ масъалаҳои зеринро баррасӣ мекунад:

* пешниҳодҳои аъзои Гурӯҳи корӣ, сохторҳои давлатӣ, шарикони рушд, бахши хусусӣ, ассотсиатсияҳои соҳибкорӣ, ташкилотҳои ҷомеаи шаҳрвандӣ;
* масъалаҳое, ки бо ташаббуси Вазорати кишоварзӣ ва/ё воҳидҳои сохтории он пешниҳод шудаанд.

7.2. Дар ҷаласаҳо натиҷаҳои кори гурӯҳҳои мавзӯӣ ва коршиносон шунида мешаванд ва барои баррасии минбаъдаи масъалаҳо таклифҳо пешниҳод карда мешаванд.

7.3. Таклифҳое, ки барои баррасӣ аз ҷониби Гурӯҳи корӣ пешниҳод мешаванд, бояд дар шакли хаттӣ ва асоснок манзур карда шаванд.

7.4. Ба ҷаласаҳои Гурӯҳи корӣ шахсоне даъват шуда метавонанд, ки пешниҳодҳояшон дар ҷаласа баррасӣ карда мешаванд ё шахсоне, ки ба манфиатҳояшон ҳангоми баррасии масъала таъсир расонда мешавад.

7.5. Ҷаласаҳои Гурӯҳи корӣ вобаста ба зарурат, вале на камтар аз ду маротиба дар як сол гузаронида мешаванд.

7.6. Маҷлис дар ҳузури на камтар аз нисфи шумораи умумии аъзои Гурӯҳи корӣ гузаронидашуда ба ҳисоб меравад.

1. **Қабули қарор аз тарафи Гурӯҳи корӣ**

8.1. Ҳар як аъзои Гурӯҳи корӣ як овоз дорад.

8.2. Қарори Гуруҳи корӣ бо роҳи овоздиҳии кушода бо аксарияти одии овозҳо қабул карда мешавад. Овози Роҳбар дар сурати баробарии овозҳои аъзои Гурӯҳи корӣ ҳалкунанда мебошад.

8.3. Аъзои Гурӯҳи корӣ, инчунин шахсоне, ки барои иштирок дар ҷаласаҳои Гурӯҳи корӣ даъват шудаанд, ва бо қарори қабулгардида розӣ нестанд, ҳуқуқ доранд фикру хулосањои худро нависанд ба қарор замима кунанд.

8.4. Қарорҳои Гурӯҳи корӣ тавсияҳо ва дастурҳоеро дар бар мегиранд, ки иҷрои онҳо барои ҳамаи аъзои он ҳатмӣ мебошанд.

8.5. Қарори Гуруҳи корӣ дар шакли хаттӣ (дар шакли протокол) тартиб дода, аз ҷониби роҳбар имзо карда мешавад.

1. **Муқаррароти хотимавї**

9.1. Гурӯҳи корӣ барои иҷрои вазифаҳо мутобиқи Низомномаи мазкур ҳуқуқ дорад аз Котиботи Шӯро, дигар Гуруҳҳои кории байниидоравӣ, аъзои Гуруҳи корӣ ва шахсони сеюм маълумоти заруриро барои омӯзиши пурра, ҳамаҷониба ва объективии масъалаҳое, ки ба салоҳияти Гурӯҳи корӣ дохил мешаванд, талаб намояд.

9.2. Гурӯҳи корӣ ҳуқуқ дорад барои омӯзиши пурра ва ҳаматарафаи масъалаи баррасишаванда коршиносонро ҷалб намояд.

9.3. Натиҷаҳои фаъолияти Гурӯҳи корӣ дар сомонаи расмии Вазорати рушди иқтисод ва савдо, Котиботи Шўрои милли рушди назди Президенти Ҷумҳурии Тоҷикистон, Вазорати кишоварзии Ҷумҳурии Тоҷикистон ҷойгир намуда, дар ҳолати зарурӣ ба ВАО пешниҳод карда мешаванд.